               ЕВРОПЕЙСКА КОМИСИЯ
            Брюксел, 8.2.2017
            COM(2017) 65 final
            2017/0021(NLE)
            Предложение за
            РЕШЕНИЕ НА СЪВЕТА
            относно позицията, която да бъде приета от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, беше подписано в Брюксел на 8 декември 1997 г. Разпоредбите за либерализиране на търговията са изложени в Решение № 2/2000 на Съвместния съвет ЕО — Мексико, създаден по силата на Споразумението (наричано по-долу „Решение № 2/2000“).

               В приложение III към Решение № 2/2000 на Съвместния съвет ЕО — Мексико относно определението на понятието „продукти с произход“ и методите на административно сътрудничество, са установени правилата за произход на продуктите, произхождащи от територията на страните по Споразумението. Списъкът на видовете обработка или преработка, които се изисква да бъдат извършени върху материалите без произход, за да може произведеният продукт да придобие статус на продукт с произход — „специфичните за продукта правила“, се съдържа в допълнение II към приложение III към Решение № 2/2000.

               В бележки 2 и 3 от допълнение IIа към приложение III към Решение № 2/2000 се съдържаше дерогация от специфичните за продуктите правила за някои химични продукти от позиции 2914 и 2915 по Хармонизираната система (ХС). Първоначално посочената дерогация се прилагаше до 30 юни 2003 г., а впоследствие бе подновена три пъти: до 30 юни 2006 г. с Решение № 1/2004 на Съвместния комитет ЕС — Мексико, до 30 юни 2009 г. с Решение № 1/2007 на Съвместния комитет ЕС — Мексико, и до 30 юни 2014 г. с Решение № 1/2010 на Съвместния комитет ЕС — Мексико. След последната дата дерогацията изтече.

               Мексико и Европейският съюз се споразумяха да въведат отново и с обратно действие, считано от 1 юли 2014 г., специфичните за продуктите правила, съдържащи се в дерогацията в бележки 2 и 3 от допълнение IIа към приложение III към Решение № 2/2000, чийто срок на действие да бъде до 31 декември 2019 г. Освен това Мексико и Европейският съюз се споразумяха и за някои осъвременени алтернативни специфични за продуктите правила.

               Прилагането на измененията на специфичните за продуктите правила ще бъде с обратно действие, считано от 1 юли 2014 г., когато е изтекъл срокът на действие на предходното решение на Съвместния комитет ЕС — Мексико. За да бъде възможно това прилагане с обратно действие, срокът за представяне на доказателството за произход посредством сертификат за движение EUR.1 или декларация върху фактура се удължава от 2 на 3 години за съответните химични продукти, които са били въведени в Европейския съюз между 1 юли 2014 г. и 30 юни 2015 г.

               •Съгласуваност с действащите разпоредби в тази област на политиката

                  Измененията на специфичните правила за химичните продукти в позиции 2914 и 2915 от Хармонизираната система са в съответствие с осъвременяването на Споразумението между ЕС и Мексико, което има за цел да изясни и опрости правилата за произход.

               •Съгласуваност с другите политики на Съюза

                  Не е приложимо.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Тъй като предложението се отнася до търговската политика на Европейския съюз, подходящото правно основание е член 207 (по-конкретно параграф 4, първа алинея), във връзка с член 218, параграф 9 от Договора за функционирането на Европейския съюз.

               •Субсидиарност (при неизключителна компетентност)

                  Предложението е от изключителната компетентност на Европейския съюз. Следователно принципът на субсидиарност не се прилага.

               •Пропорционалност

                  Предложението не надхвърля рамките на необходимото или целесъобразното за постигането на очакваните резултати.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               •Консултации със заинтересованите страни

                  Не е приложимо. Настоящото предложение въвежда изменения с цел актуализиране на предишен текст.

               •Събиране и използване на експертни становища

                  Бяха потърсени външните експертни становища на търговски организации, които потвърдиха ползите от по-прости и по-гъвкави специфични за продуктите правила.

               •Оценка на въздействието

                  Настоящото предложение въвежда изменения в действащо двустранно търговско споразумение. Няма други варианти за разглеждане.

               4.ОТРАЖЕНИЕ ВЪРХУ БЮДЖЕТА

                  Потенциалното въздействие върху бюджета е намаление на собствените ресурси от мита в размер на около 5 милиона евро годишно.

               5.ДРУГИ ЕЛЕМЕНТИ

                  Няма.

               2017/0021 (NLE)

               Предложение за

               РЕШЕНИЕ НА СЪВЕТА

               относно позицията, която да бъде приета от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, във връзка с член 218, параграф 9
                  1
                от него,

               като взе предвид предложението на Европейската комисия,

               като има предвид, че:

               (1)В съвместна декларация V
                  2
                към Решение № 2/2000 на Съвместния съвет ЕО — Мексико
                  3
               , създаден по силата на Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, подписано в Брюксел на 8 декември 1997 г.
                  4
               , се предвижда, че Съвместният комитет ЕО — Мексико, създаден с посоченото споразумение, трябва да преразгледа необходимостта от удължаване на срока 30 юни 2003 г. за прилагане на правилата за произход, съдържащи се в бележки 2 и 3 от допълнение IIа към приложение III към Решение № 2/2000. Това преразглеждане се отнася до специфичните за продуктите правила в допълнение II към приложение III към Решение № 2/2000 за някои химични продукти от позиции 2914 и 2915 по Хармонизираната система.

               (2)На 17 септември 2010 г. Съвместният комитет прие Решение № 1/2010
                  5
               , с което срокът за прилагане на правилата за произход, установени в посочените бележки, се удължи за трети път. Решение № 1/2010 се прилагаше до 30 юни 2014 г.

               (3)Счита се за уместно временно да се удължи прилагането на правилата за произход, установени в бележки 2 и 3 от допълнение IIа към приложение III към Решение № 2/2000, с действие от 1 юли 2014 г. до 31 декември 2019 г., в съответствие с принципите на осъвременяване на Споразумението между Мексико и Европейския съюз с цел осигуряване на приемственост с бъдещите специфични за продуктите правила.

               (4)Тъй като срокът за прилагане на правилата за произход, установени в бележки 2 и 3 от допълнение IIа към приложение III към Решение № 2/2000, удължен с Решение № 1/2010, изтече на 30 юни 2014 г., се счита за уместно новото удължаване да се приложи с обратно действие, считано от 1 юли 2014 г., за да се избегне прекъсване на съществуващите икономически условия.

               (5)За целите на прилагането с обратно действие срокът за представяне на доказателството за произход посредством сертификат за движение EUR.1 или декларация върху фактура следва да бъде удължен от 2 на 3 години за съответните химични продукти, внесени в Съюза от 1 юли 2014 г. до 30 юни 2015 г,

               ПРИЕ НАСТОЯЩОТО РЕШЕНИЕ:

               Член 1

               1. Позицията, която да бъде приета от името на Европейския съюз в рамките на Съвместния комитет Европейски съвет — Мексико във връзка с приложение III към Решение № 2/2000 на Съвместния съвет ЕО — Мексико от 23 март 2000 г., се основава на проекта на решение на Съвместния комитет Европейски съюз — Мексико в приложение към настоящото решение.

               2. Представителите на Съюза в Съвместния комитет Европейски съюз — Мексико могат да одобрят незначителни промени в проекта на решение на Съвместния комитет Европейски съюз — Мексико, посочен в параграф 1, без да е необходимо допълнително решение на Съвета.

               Член 2

               След приемането му Решението на Съвместния комитет Европейски съюз — Мексико във връзка с измененията на приложение III към Решение № 2/2000 на Съвместния съвет ЕО — Мексико се публикува в Официален вестник на Европейския съюз.

               Съставено в Брюксел на  година.

                     За Съвета

                     Председател

               ЗАКОНОДАТЕЛНА ФИНАНСОВА ОБОСНОВКА

               1.РАМКА НА ПРЕДЛОЖЕНИЕТО

               1.1.Наименование на предложението

               1.2.Съответни области на политиката в структурата на УД/БД

               1.3.Естество на предложението

               1.4.Цели

               1.5.Мотиви за предложението

               1.6.Срок на действие и финансово отражение

               1.7.Предвидени методи на управление

               2.МЕРКИ ЗА УПРАВЛЕНИЕ

               2.1.Правила за мониторинг и докладване

               2.2.Система за управление и контрол

               2.3.Мерки за предотвратяване на измами и нередности

               3.ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

               3.1.Съответни функции от многогодишната финансова рамка и разходни бюджетни редове

               3.2.Очаквано отражение върху разходите

               3.2.1.Обобщение на очакваното отражение върху разходите

               3.2.2.Очаквано отражение върху бюджетните кредити за оперативни разходи

               3.2.3.Очаквано отражение върху бюджетните кредити за административни разходи

               3.2.4.Съвместимост с настоящата многогодишна финансова рамка

               3.2.5.Участие на трети страни във финансирането

               3.3.Очаквано отражение върху приходите

               ЗАКОНОДАТЕЛНА ФИНАНСОВА ОБОСНОВКА

               1.РАМКА НА ПРЕДЛОЖЕНИЕТО/ИНИЦИАТИВАТА

               1.1.Наименование на предложението/инициативата

                  Решение на Съвета относно позицията, която да бъде приета от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. относно определението на понятието „продукти с произход“ и методите на административно сътрудничество

               1.2.Съответни области на политиката в структурата на УД/БД
                  6

                  Приходен бюджетен ред: глава 12 (Мита и други задължения, посочени в член 2, параграф 1, буква а) от Решение 2007/436/ЕО, Евратом)

               1.3.Естество на предложението/инициативата

               ☒ Предложението/инициативата е във връзка с нова дейност

               ◻ Предложението/инициативата е във връзка с нова дейност след пилотен проект/подготвителна дейност
                  7

               ◻ Предложението/инициативата е във връзка с продължаване на съществуваща дейност

               ◻ Предложението/инициативата е във връзка с дейност, пренасочена към нова дейност

               1.4.Цели

               1.4.1.Многогодишни стратегически цели на Комисията, за чието изпълнение е предназначено предложението/инициативата

                  Не е приложимо

               1.4.2.Конкретни цели и съответни дейности във връзка с УД/БД

                  Конкретна цел №

                  Не е приложимо

                  Съответни дейности във връзка с УД/БД

                  Мита

               1.4.3.Очаквани резултати и отражение

               Да се посочи въздействието, което предложението/инициативата следва да окаже по отношение на бенефициерите/целевите групи.

                  Търговията между Мексико и ЕС с посочените химични продукти от позиции 2914 и 2915 по ХС (Хармонизираната система), специфичните правила за произход за които се променят, ще се увеличи.

               1.4.4.Показатели за резултатите и за отражението

               Да се посочат показателите, които позволяват да се проследи изпълнението на предложението/инициативата.

                  Не е приложимо

               1.5.Мотиви за предложението/инициативата

               1.5.1.Нужди, които трябва да бъдат задоволени в краткосрочен или дългосрочен план

                  Не е приложимо

               1.5.2.Добавена стойност от намесата на ЕС

                  Предложението е от изключителната компетентност на Европейския съюз.

               1.5.3.Изводи от подобен опит в миналото

                  Не е приложимо

               1.5.4.Съгласуваност и евентуална синергия с други актове

                  Не е приложимо

               1.6.Срок на действие и финансово отражение

               ☒ Предложение/инициатива с ограничен срок на действие

               –☒
                     Предложението/инициативата е в сила от 1.7.2014 г. до 31.12.2019 г.

               –◻
                     Финансово отражение от ГГГГ до ГГГГ

               ◻ Предложение/инициатива с неограничен срок на действие

               –Осъществяване с период на започване на дейност от ГГГГ до ГГГГ,

               –последван от функциониране с пълен капацитет.

               1.7.Предвидени методи на управление
                  8

               ◻ Пряко управление от Комисията

               –◻ от нейните служби, включително от нейния персонал в делегациите на Съюза;

               –◻
                     от изпълнителните агенции

               ☒Споделено управление с държавите членки

               ◻ Непряко управление чрез делегиране на задачи по изпълнението на бюджета на:

               –◻ трети държави или органите, определени от тях;

               –◻ международни организации и техните агенции (да се уточни);

               –◻ ЕИБ и Европейския инвестиционен фонд;

               –◻ органите, посочени в членове 208 и 209 от Финансовия регламент;

               –◻ публичноправни организации;

               –◻ частноправни организации със задължение за обществена услуга, доколкото предоставят подходящи финансови гаранции;

               –◻ частноправни организации на държава членка, на които е възложено осъществяването на публично-частно партньорство и които предоставят подходящи финансови гаранции;

               –◻ лица, на които е възложено изпълнението на специфични дейности в областта на ОВППС съгласно дял V от ДЕС и които са посочени в съответния основен акт.

               –Ако е посочен повече от един метод на управление, пояснете в частта „Забележки“.

               Забележки

                  Не е приложимо

               2.МЕРКИ ЗА УПРАВЛЕНИЕ

               2.1.Правила за мониторинг и докладване

               Да се посочат честотата и условията.

                  Не е приложимо

               2.2.Система за управление и контрол

               2.2.1.Установени рискове

                  Няма установени

               2.2.2.Информация за изградената система за вътрешен контрол

                  Не е приложимо

               2.2.3.Оценка на разходите и ползите от проверките и на очаквания риск от грешка

                  Не е приложимо

               2.3.Мерки за предотвратяване на измами и нередности

               Да се посочат съществуващите или планираните мерки за превенция и защита.

                  Не е приложимо

               3.ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

               3.1.Съответни функции от многогодишната финансова рамка и разходни бюджетни редове

               Не е приложимо

               3.2.Очаквано отражение върху разходите

               3.2.1.Обобщение на очакваното отражение върху разходите

               Не е приложимо

               3.2.2.Очаквано отражение върху бюджетните кредити за оперативни разходи

               –☒Предложението/инициативата не налага използване на бюджетни кредити за оперативни разходи

               –◻
                     Предложението/инициативата налага използване на бюджетни кредити за оперативни разходи съгласно обяснението по-долу:

               3.2.3.Очаквано отражение върху бюджетните кредити за административни разходи

               3.2.3.1.Обобщение

               –☒
                     Предложението/инициативата не налага използване на бюджетни кредити за административни разходи

               –◻
                     Предложението/инициативата налага използване на бюджетни кредити за административни разходи съгласно обяснението по-долу:

               3.2.3.2.Очаквани нужди от човешки ресурси

               –☒
                     Предложението/инициативата не налага използване на човешки ресурси.

               –◻
                     Предложението/инициативата налага използване на човешки ресурси съгласно обяснението по-долу:

               3.2.4.Съвместимост с настоящата многогодишна финансова рамка

               –☒
                     Предложението/инициативата е съвместимо(а) с настоящата многогодишна финансова рамка.

               –◻
                     Предложението/инициативата налага препрограмиране на съответната функция от многогодишната финансова рамка.

                  Обяснете какво препрограмиране е необходимо, като посочите съответните бюджетни редове и суми.

                  Не е приложимо

               –◻
                     Предложението/инициативата налага да се използва Инструментът за гъвкавост или да се преразгледа многогодишната финансова рамка.

                  Обяснете какво е необходимо, като посочите съответните функции, бюджетни редове и суми.

                  Не е приложимо

               3.2.5.Участие на трети страни във финансирането

               –Предложението/инициативата не предвижда съфинансиране от трети страни.

               3.3.Очаквано отражение върху приходите

               –◻
                     Предложението/инициативата няма финансово отражение върху приходите.

               –☒
                     Предложението/инициативата има следното финансово отражение:

               върху собствените ресурси

               върху разните приходи

               млн. EUR (до третия знак след десетичната запетая)

                        Приходен бюджетен ред:

                        Налични бюджетни кредити за текущата финансова година

                        Отражение на предложението/инициативата
                           9

                        Година
                        N

                        Година
                        N+1

                        Година
                        N+2

                        Година
                        N+3

                        Година
                        N+4

                        Година
                        N+5

                        Общо

                        Статия 120

                        20 000 500 000

                        -2,5

                        -5

                        -5

                        -5

                        -5

                        -5

                        -27,5

               За разните целеви приходи да се посочат съответните разходни бюджетни редове.

                  Не е приложимо

               Да се посочи методът за изчисляване на отражението върху приходите.

                  За някои химични продукти от позиции 2914 и 2915 по ХС, внасяни от Мексико, се заплаща мито по режима за най-облагодетелствана нация в размер на 5,5 %. Промяната на специфичните за продукта правила за произход би позволила внасянето на посочените химични продукти при преференциална ставка на митото в размер на 0 %.

                     (1)
                  ОВ C 326, 26.10.2012 г., стр. 146.

                     (2)
                  ОВ L 245, 29.9.2000 г., стр. 1167.

                     (3)
                  ОВ L 245, 29.9.2000 г., стр. 1, вж. ОВ L 157, 30.6.2000 г., стр. 10.

                     (4)
                  OВ L 276, 28.10.2000 г., стр. 45.

                     (5)
                  OВ L 277, 21.10.2010 г., стр. 30.

                     (6)
                  УД: управление по дейности; БД: бюджетиране по дейности.

                     (7)
                  Съгласно член 54, параграф 2, буква а) или б) от Финансовия регламент.

                     (8)
                  Подробности във връзка с методите на управление и позоваванията на Финансовия регламент могат да бъдат намерени на уебсайта BudgWeb:

                     http://www.cc.cec/budg/man/budgmanag/budgmanag_en.html

                     (9)
                  Що се отнася до традиционните собствени ресурси (мита, налози върху захарта), посочените суми трябва да бъдат нетни, т.е. брутни суми, от които са приспаднати 25 % за разходи по събирането.

    ---documentbreak---

               ЕВРОПЕЙСКА КОМИСИЯ
            Брюксел, 8.2.2017
            COM(2017) 65 final
            ПРИЛОЖЕНИЯ
            към
            Предложение за Решение на Съвета
            относно позицията, която да бъде приета от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество

               ПРИЛОЖЕНИЯ

               към

               Предложение за Решение на Съвета

               относно позицията, която да бъде приета от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество

               РЕШЕНИЕ №.../... НА СЪВМЕСТНИЯ КОМИТЕТ ЕВРОПЕЙСКИ СЪЮЗ — МЕКСИКО

               от XX XXXXXX XXXX година

               във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. относно определението на понятието „продукти с произход“ и методите на административно сътрудничество

               СЪВМЕСТНИЯТ КОМИТЕТ,

               като взе предвид Решение № 2/2000 на Съвместния съвет ЕС — Мексико от 23 март 2000 г. (наричано по-долу „Решение № 2/2000“) и приложение III към него, и по-специално член 38 от него,

               като има предвид, че:

               (1)
                     В приложение III към Решение № 2/2000 се установяват правилата за произход на продуктите, произхождащи от територията на страните по Споразумението.

               (2)
                     Специфичните за продуктите правила за произход, установени в допълнение II към приложение III към Решение № 2/2000 за продукти, класирани в позиции 2914 и 2915 по Хармонизираната система, следва да бъдат изменени, за да се позволи временното прилагане от 1 юли 2014 г. до 31 декември 2019 г. на специфичните за продуктите правила за произход, установени в бележки 2 и 3 от допълнение IIа към приложение III към Решение № 2/2000, и да бъдат актуализирани, за да се даде възможност за осъвременяване на специфичните за продуктите правила за произход в съответствие с най-новите търговски споразумения. Счита се за уместно новото удължаване да се приложи с обратно действие, считано от 1 юли 2014 г., за да се избегне прекъсване на съществуващите икономически условия.

               (3)
                     В допълнение V към приложение III към Решение № 2/2000 е установен срокът, в който всяка страна трябва да приеме сертификат за движение EUR.1, издаден впоследствие, както е посочено в член 17, параграф 3 от същото приложение, или в който износителят трябва да представи декларация върху фактура пред митническите органи на страната вносител след износа на продуктите, както е предвидено в член 20, параграф 6 от приложение III към Решение № 2/2000.

               (4)
                     Срокът за представяне за продуктите, включени в позиции 2914 и 2915 по Хармонизираната система и внесени в ЕС в периода от 1 юли 2014 г. до 30 юни 2015 г., следва да бъде удължен на три години, за да се вземат предвид измененията с обратно действие на специфичните правила за произход за тези продукти.

               (5)
                     Заглавието на допълнение V към приложение III към Решение № 2/2000 следва да бъде изменено, за да се приведе в съответствие с промените в срока и с член 17, параграф 3 и член 20, параграф 6 от приложение III към Решение № 2/2000.

               (6)
                     Приложение III към Решение № 2/2000 на Съвместния съвет ЕО — Мексико, следва да бъде съответно изменено,

               ПРИЕ НАСТОЯЩОТО РЕШЕНИЕ:

               Член 1

               1. Допълнение II към приложение III към Решение № 2/2000 се изменя, както е посочено в приложение I към настоящото решение.

               2. Допълнение V към приложение III към Решение № 2/2000 се заменя, както е посочено в приложение II към настоящото решение.

               Член 2

               Настоящото решение влиза в сила 45 дни след деня на приемането му.

               То се прилага от 1 юли 2014 г.

               Съставено в XXXX, на XX XXXX 2017 г.

               За Съвместния комитет

               ПРИЛОЖЕНИЕ I

               Допълнение II към приложение III към Решение № 2/2000 се изменя, както следва:

               (1)
                      вмъква се следният текст:

                        „Позиция по ХС

                        Описание на продукта

                        Обработка или преработка, осъществена върху материали без произход, която придава произход

                        (1)

                        (2)

                        (3)                  или                     (4)

                        ex 2914*

                        Диацетоналкохол

                        Метилизобутилкетон

                        Мезитилов оксид

                        Производство от ацетон

                        Производство, при което се извършва химична реакция**

               * Приложимо от 1 юли 2014 г. до 31 декември 2019 г.

               ** „Химичната реакция“ е процес (включително биохимичен процес), в резултат на който се получава молекула с нов строеж чрез разкъсване на вътрешномолекулните връзки и образуване на нови вътрешномолекулни връзки или чрез промяна на пространственото разположение на атомите в молекулата.

               Следните процеси не следва да се вземат предвид за целите на произхода:

               а)разтваряне във вода или в други разтворители;

               б)отстраняване на разтворители, включително на вода в качеството ѝ на разтворител; или

               в)добавяне или отстраняване на кристализационна вода.“

               (2)
                     текстът за позиция 2915 по ХС се заменя със следното:

                        „Позиция по ХС

                        Описание на продукта

                        Обработка или преработка, осъществена върху материали без произход, която придава произход

                        (1)

                        (2)

                        (3)                  или                     (4)

                        2915*

                        Наситени ациклени монокарбоксилни киселини, и техните анхидриди, халогениди, пероксиди и пероксикиселини; техните халогено-, сулфо-, нитро- или нитрозопроизводни

                        Производство от материали от която и да било позиция. При все това стойността на всички използвани материали от позиции 2915 и 2916 не може да надвишава 20 % от цената на продукта франко завода

                        Производство, при което стойността на всички използвани материали не надвишава 40 % от цената на продукта франко завода

                        Оцетен анхидрид, етилов и n-бутилов ацетат, винилов ацетат, изопропилов и метиламилов ацетат, моно-, ди- или трихлороцетни киселини, техните соли и естери

                        Производство от материали от която и да било позиция. При все това стойността на всички използвани материали от позиция 2916 не може да надвишава 20 % от цената на продукта франко завода

                        Производство, при което се извършва химична реакция**

               *
                     Приложимо от 1 юли 2014 г. до 31 декември 2019 г.

               ** „Химичната реакция“ е процес (включително биохимичен процес), в резултат на който се получава молекула с нов строеж чрез разкъсване на вътрешномолекулните връзки и образуване на нови вътрешномолекулни връзки или чрез промяна на пространственото разположение на атомите в молекулата.

               Следните процеси не следва да се вземат предвид за целите на произхода:

               а)
                     разтваряне във вода или в други разтворители;

               б)
                     отстраняване на разтворители, включително на вода в качеството ѝ на разтворител; или

               в)
                     добавяне или отстраняване на кристализационна вода.“

               ПРИЛОЖЕНИЕ II

               Допълнение V към приложение III към Решение № 2/2000 се заменя със следното:

               „Допълнение V

               СРОК ЗА ПРИЕМАНЕ ОТ СТРАНА НА МИТНИЧЕСКИЯ ОРГАН НА  СЕРТИФИКАТ ЗА ДВИЖЕНИЕ EUR.1, ИЗДАДЕН ВПОСЛЕДСТВИЕ В СЪОТВЕТСТВИЕ С ЧЛЕН 17, ПАРАГРАФ 3 ОТ ПРИЛОЖЕНИЕ III, И ЗА ПРЕДСТАВЯНЕ НА ДЕКЛАРАЦИЯ ВЪРХУ ФАКТУРА В СЪОТВЕТСТВИЕ С ЧЛЕН 20, ПАРАГРАФ 6 ОТ СЪЩОТО ПРИЛОЖЕНИЕ

               1. За внос в Европейския съюз: срокът е две години, считано от момента на внасяне на продуктите, за които се отнася сертификатът за движение EUR.1. За продукти, включени в позиции ex 2914 и 2915 по ХС, както са изложени в допълнение II, въведени в Европейския съюз между 1 юли 2014 г. и 30 юни 2015 г., срокът е три години от момента на внасяне на продуктите, за които се отнася сертификатът за движение EUR.1.

               2. За внос в Мексико: срокът е една година, считано от момента на внасяне на продуктите, за които се отнася сертификатът за движение EUR.1.“


Важна правна забележка

|

52009PC0460

Предложение за решение на Съвета относно позицията, която трябва да заеме Общността в рамките на Съвета на Международната изследователска група за юта за удължаване на срока на Споразумението за определяне на мандата на Международната изследователска група за юта от 2001 година  /* COM/2009/0460 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 8.9.2009COM(2009) 460 окончателенПредложение заРЕШЕНИЕ НА СЪВЕТАотносно позицията, която трябва да заеме Общността в рамките на Съвета на Международната изследователска група за юта за удължаване на срока на Споразумението за определяне на мандата на Международната изследователска група за юта от 2001 годинаОБЯСНИТЕЛЕН МЕМОРАНДУММеждународното споразумение за определяне на мандата на Международната изследователска група за юта от 2001 г. бе прието от Европейската общност с Решение 2002/312/ЕО на Съвета от 15 април 2002 г. Споразумението влезе в сила на 27 април 2002 г. за срок от осем години и трябва да изтече на 26 април 2010 г., освен ако неговият срок не бъде удължен.На заседанието на Съвета на Международната изследователска група за юта, състояло се на 5 и 6 април 2009 г. в Дака, неговите членовете единодушно постигнаха предварително споразумение относно удължаване на мандата на Международната изследователска група за юта за първоначален период от две години в съответствие с правило 25, буква б), което споразумение обаче трябва да получи официалното одобрение на техните национални органи. Това удължаване би оставило достатъчно време на членовете да направят оценка на групата и евентуално да решат дали е необходимо да водят преговори за последващо споразумение, благодарение на ново удължаване от две години.Участието на Европейската общност в това споразумение е в съответствие с изключителната ѝ компетентност.Предложеното решение не променя вноската на Европейската общност към административния бюджет на Международната изследователска група за юта, която остава дължима за всяка финансова година.Целта на това предложение е да се разреши на Европейската общност да гласува в подкрепа на удължаването на срока на споразумението.С оглед на гореизложеното Комисията предлага на Съвета да приеме приложеното решение.Предложение заРЕШЕНИЕ НА СЪВЕТАотносно позицията, която трябва да заеме Общността в рамките на Съвета на Международната изследователска група за юта за удължаване на срока на Споразумението за определяне на мандата на Международната изследователска група за юта от 2001 годинаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, алинея 2 от него,като взе предвид предложението на Комисията[1],като има предвид, че:(1) Споразумението за определяне на мандата на Международната изследователска група за юта от 2001 г. бе подписано и сключено от името на Европейската общност на 15 април 2002 г. с Решение 2002/312/ЕО на Съвета[2].(2) В съответствие с правило 25, букви а) и б) Споразумението за определяне на мандата на Международната изследователска група за юта от 2001 г. трябва да изтече на 26 април 2010 г., освен ако неговият срок не бъде удължен след тази дата чрез решение на Съвета на Международната изследователска група за юта за един или два периода, които общо не надвишават четири години.(3) Удължаването на срока на гореспоменатото споразумение е в интерес на Европейската общност.(4) Следва да се установи позицията на Европейската общност по този въпрос в рамките на Съвета на Международната изследователска група за юта,ПРИЕ НАСТОЯЩОТО РЕШЕНИЕ:Член единственПозицията на Европейската общност в рамките на Съвета на Международната изследователска група за юта е да гласува в подкрепа на удължаването на срока на Споразумението за определяне на мандата на Международната изследователска група за юта от 2001 г. за един или два периода, които общо не надвишават четири години, и да уведоми Генералния секретар на ООН за това удължаване.Съставено в Брюксел на […] година.За СъветаПредседател [1] ОВ С […], […] г., стр. [...].[2] OВ L 112, 27.4.2002 г., стр. 34.


               ЕВРОПЕЙСКА КОМИСИЯ
            Брюксел, 26.2.2016
            COM(2016) 89 final
            2016/0053(NLE)
            Предложение за
            РЕШЕНИЕ НА СЪВЕТА
            за установяване на позицията на Съюза в рамките на 54-тата сесия на Комисията от експерти по превоза на опасни товари към Междуправителствената организация за международни железопътни превози по отношение на някои изменения в притурка С към Конвенцията за международни железопътни превози (COTIF), приложими от 1 януари 2017 г.

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

                  С предложеното решение на Съвета се цели да бъде установена позицията на Европейския съюз на заседанието на Комисията от експерти по превоза на опасни товари към Междуправителствената организация за международни железопътни превози (наричана по-долу „Комисията от експерти по RID“), което ще се проведе на 25 май 2016 г., по отношение на някои изменения на техническите и административните разпоредби, съдържащи се в приложението към притурка С към Конвенцията за международни железопътни превози (COTIF), които трябва да бъдат одобрени от посочената комисия.

                  Горепосоченото приложение, известно като „RID“ (Правилник за международен железопътен транспорт на опасни товари), урежда международния железопътен превоз на опасни товари между договарящите се държави по COTIF, които прилагат правилата на RID (договарящи се държави по RID).

               2.РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

                  Международните разпоредби относно превоза на опасни товари са установени от различни международни организации като Междуправителствената организация за международни железопътни превози (OTIF), Икономическата комисия за Европа на Организацията на обединените нации (ИКЕ на ООН) и различни специализирани агенции на Организацията на обединените нации. Тъй като правилата трябва да са съвместими помежду си, бе разработена сложна международна система за координация и хармонизация между участващите в тази дейност организации. Разпоредбите подлежат на адаптиране в рамките на двугодишен цикъл.

                  При подготовката на тези изменения бяха проведени консултации с широк кръг от експерти от публичния и частния сектор. В процеса на изготвяне на тези изменения бяха проведени следните експертни срещи:

                  в рамките на подкомисията от експерти по превоза на опасни товари към Организацията на обединените нации, на нейната:

               1) 43-та сесия в Женева, 24 — 28 юни 2013 г.,

               2) 44-та сесия в Женева, 25 ноември — 4 декември 2013 г.,

               3) 45-та сесия в Женева, 23 юни — 2 юли 2014 г., и

                  4) 46-та сесия в Женева, 1 — 9 декември 2014 г.,

                  в рамките на съвместните заседания (ИКЕ на ООН — OTIF) на Комисията от експерти по RID и работната група по превоза на опасни товари, на тяхната:

                  1) есенна сесия за 2014 г. в Женева, 15 — 19 септември 2014 г.,

                  2) пролетна сесия за 2015 г. в Берн, 23 — 27 март 2015 г.,

                  3) есенна сесия за 2015 г. в Женева, 15 — 25 септември 2015 г., и

                  4) на планираното съвместно заседание (пролетна сесия за 2016 г. в Берн, 14 — 18 март 2016 г.), на което се очаква да бъдат предложени допълнителни изменения, приложими от 1 януари 2017 г.,

                  в рамките на постоянната работна група към Комисията от експерти по RID, на нейната:

                  1) четвърта сесия в Мадрид, 17 — 20 ноември 2014 г., и

                  2) пета сесия в Загреб, 23 — 27 ноември 2015 г.

                  В рамките на тези заседания експертните комисии анализираха и разгледаха отделните предложения за изменения. В повечето случаи препоръчаните мерки бяха единодушно одобрени. Някои предложения бяха препоръчани от мнозинството от експерти. Комисията от експерти по превоза на опасни товари към OTIF ще вземе решения по тези предложения на 25 май 2016 г.

                  Комитетът по превоза на опасни товари, създаден по силата на Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари
                     1
                  , проведе предварителни обсъждания на предложенията на своето заседание на 14 декември 2015 г.

               3.ПРАВНИ ЕЛЕМЕНТИ НА ПРЕДЛОЖЕНИЕТО

                  Европейският съюз се присъедини към Конвенцията за международни железопътни превози (COTIF) през юли 2011 г. по силата на Решение 2013/103/ЕС на Съвета
                     2
                  . COTIF е смесено споразумение, по което договарящи се страни са както Съюзът, така и повечето държави членки. В приложение III към решението са формулирани вътрешни договорености между Съвета, държавите членки и Комисията относно работните процедури в OTIF. По въпроси от изключителната компетентност на ЕС той гласува с броя гласове на всички държави членки, членуващи в COTIF. 26 държави — членки на ЕС са също така членове на Конвенцията. Понастоящем договарящите се държави по RID са четиридесет и пет, а държавите — членки на OTIF, са петдесет.

                  От 1 януари 1997 г. Съюзът прилага разпоредбите на RID по отношение на целия превоз на територията на ЕС, първоначално по силата на Директива 96/49/ЕО на Съвета от 23 юли 1996 г. относно сближаване на законодателствата на държавите членки по отношение на железопътния превоз на опасни товари
                     3
                  . През 2008 г. Директива 96/49/ЕО бе заменена с Директива 2008/68/ЕО, която следва същите принципи както предходната.

                  Член 4 от Директива 2008/68/ЕО, засягащ третите държави, постановява, че „Превозът на опасни товари между държавите членки и трети държави се разрешава при спазване на изискванията на ADR, RID и ADN, освен когато в приложенията е посочено друго“. Освен това в съображение 12 от директивата е посочено, че „Използването на средства за транспорт, регистрирани в трети държави, следва да бъде позволено за международен превоз на опасни товари на териториите на държавите членки, при спазване на съответните разпоредби на ADR, RID и ADN и на настоящата директива“. Следователно предметът на гореспоменатите изменения попада изцяло в изключителната компетентност на Съюза.

                  Следователно в съответствие с член 35 от COTIF, след като бъдат одобрени от Комисията от експерти по RID, измененията влизат в сила за всички договарящи страни на първия ден от шестия месец след месеца, през който Генералният секретар е уведомил договарящите се страни за тях. Дадена договаряща страна може да формулира възражение в срок от четири месеца, считано от датата на уведомлението. В случай на възражение от една четвърт от договарящите страни изменението не влиза в сила.

                  В договарящите страни, формулирали възражение срещу дадено решение в определените срокове, прилагането на съответната притурка се преустановява в неговата цялост, считано от момента, в който решението поражда действие, доколкото то се отнася за трафика със и между тези страни. В случай, обаче, на възражение срещу утвърждаването на технически стандарт или срещу приемането на единно техническо предписание се преустановява действието само на този стандарт или предписание по отношение на трафика със и между държавите членки, считано от момента, в който решенията пораждат действие; същото е валидно и за случаите на частично възражение.

                  Освен ако не бъдат повдигнати достатъчно на брой възражения от страните, съответните изменения по настоящото предложение се очаква да влязат в сила на 1 януари 2017 г. и да станат обвързващи за Съюза и държавите членки, като съставляват неразделна част от достиженията на правото на Съюза.

                  И накрая член 38 от COTIF постановява, че с оглед упражняване на правото на глас и на правото на възражение, предвидено в член 35, алинеи 2 и 4, регионалната организация, по-специално Европейският съюз, разполага с брой гласове, равен на броя на нейните членове, които са също така държави — членки на Организацията.

                  Настоящото предложение е изготвено въз основа на разпоредбите на решението на Съвета относно присъединяването на ЕС към COTIF. Правното основание за предлаганото решение на Съвета е член 91 от ДФЕС във връзка с член 218, параграф 9 от ДФЕС.

                  В член 1а проектът за предложение съдържа подробен списък на предвидените изменения, като се посочва кои изменения могат да бъдат приети от Съюза. Счита се, че предвидените изменения са подходящи за безопасния превоз на опасни товари по икономически ефективен начин, като се отчита технологичният напредък, и следователно може да бъдат подкрепени.

               4.ПРИЛАГАНЕ В ЕВРОПЕЙСКИЯ СЪЮЗ

                  Гореспоменатите изменения, доколкото станат обвързващи за Съюза, ще трябва да бъдат включени в Директива 2008/68/ЕО относно вътрешния превоз на опасни товари, с която се прилагат единни правила съгласно COTIF за автомобилния, железопътния и вътрешноводния превоз на опасни товари в рамките на държавите членки или между тях. За тази цел Комисията е оправомощена да адаптира приложение II, раздел II.1 към Директива 2008/68/ЕО спрямо научния и техническия напредък посредством актове за изпълнение. След като изтече периодът за повдигане на възражения по отношение на уведомлението от генералния секретар на OTIF, Комисията ще започне процеса на адаптация.

               2016/0053 (NLE)

               Предложение за

               РЕШЕНИЕ НА СЪВЕТА

               за установяване на позицията на Съюза в рамките на 54-тата сесия на Комисията от експерти по превоза на опасни товари към Междуправителствената организация за международни железопътни превози по отношение на някои изменения в притурка С към Конвенцията за международни железопътни превози (COTIF), приложими от 1 януари 2017 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 91 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Съюзът се присъедини към Конвенцията за международни железопътни превози от 9 май 1980 г., изменена с Протокола от Вилнюс от 3 юни 1999 г. (наричана по-долу „Конвенцията COTIF“), по силата на Решение 2013/103/ЕС на Съвета
                  4
               .

               (2)Всички държави членки с изключение на Кипър и Малта са страни по Конвенцията COTIF и я прилагат.

               (3)С Директива 2008/68/ЕО на Европейския парламент и на Съвета
                  5
                се определят изискванията за автомобилния, железопътния и вътрешноводния превоз на опасни товари в рамките на държавите членки или между тях, като се позовава на Правилника за международен железопътен превоз на опасни товари, включен в притурка С към Конвенцията COTIF (приложението RID). В допълнение член 4 от тази директива постановява, че „Превозът на опасни товари между държавите членки и трети държави се разрешава при спазване на изискванията на ADR, RID и ADN, освен когато в приложенията е посочено друго“.

               (4)На своята 54-та сесия, която ще се проведе на 25 май 2016 г., Комисията от експерти по превоза на опасни товари, създадена в съответствие с член 13, параграф 1, буква г) от Конвенцията COTIF, се очаква да вземе решение относно някои изменения на RID. Тези изменения, които се отнасят до технически норми или единни технически предписания, имат за цел да гарантират безопасния и ефикасен превоз на опасни товари, като едновременно с това се отчита научният и технически напредък в сектора и разработването на нови вещества и изделия, които представляват опасност по време на превоза им.

               (5)Комитетът по превоза на опасни товари, създаден съгласно член 9 от Директива 2008/68/ЕО, извърши предварително обсъждане на тези изменения.

               (6)Всички предложени изменения са обосновани и полезни и поради това следва да бъдат подкрепени от Съюза,

               ПРИЕ НАСТОЯЩОТО РЕШЕНИЕ:

               Член 1

               Позиция на Европейския съюз

               1.   Позицията, която трябва да бъде заета от Европейския съюз в рамките на 54-тата сесия на Комисията от експерти по превоза на опасни товари в рамките на Конвенцията за международни железопътни превози, е в съответствие с приложението към настоящото решение.

               2.   В рамките на горепосочения орган представителите на Съюза могат да договорят незначителни промени в документите, посочени в приложението към настоящото решение, без допълнително решение на Съвета.

               Член 2

               Публикуване

               Настоящото решение се публикува в Официален вестник на Европейския съюз, като се посочва датата на влизането му в сила.

               Член 3

               Влизане в сила

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  ОВ L 260, 30.9.2008 г., стр. 8.

                     (2)
                  Решение 2013/103/ЕС на Съвета от 16 юни 2011 г. за подписване и сключване на Споразумение между Европейския съюз и Междуправителствената организация за международни железопътни превози за присъединяване на Европейския съюз към Конвенцията за международни железопътни превози (COTIF) от 9 май 1980 г., изменена с Протокола от Вилнюс от 3 юни 1999 г. (ОВ L 51, 23.2.2013 г., стр. 1).

                     (3)
                  ОВ L 235, 17.9.1996 г., стр. 25.

                     (4)
                  Решение 2013/103/ЕС на Съвета от 16 юни 2011 г. за подписване и сключване на Споразумение между Европейския съюз и Междуправителствената организация за международни железопътни превози за присъединяване на Европейския съюз към Конвенцията за международни железопътни превози (COTIF) от 9 май 1980 г., изменена с Протокола от Вилнюс от 3 юни 1999 г. (ОВ L 51, 23.2.2013 г., стр. 1).

                     (5)
                  Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари, ОВ L 260, 30.9.2008 г., стр. 13.

    ---documentbreak---

               ЕВРОПЕЙСКА КОМИСИЯ
            Брюксел, 26.2.2016
            COM(2016) 89 final
            ПРИЛОЖЕНИЕ
            към
            предложение за Решение на Съвета
            за установяване на позицията на Съюза в рамките на 54-тата сесия на Комисията от експерти по превоза на опасни товари към Междуправителствената организация за международни железопътни превози по отношение на някои изменения в притурка С към Конвенцията за международни железопътни превози (COTIF), приложими от 1 януари 2017 г.

               ПРИЛОЖЕНИЕ

               към

               предложение за Решение на Съвета

               за установяване на позицията на Съюза в рамките на 54-тата сесия на Комисията от експерти по превоза на опасни товари към Междуправителствената организация за международни железопътни превози по отношение на някои изменения в притурка С към Конвенцията за международни железопътни превози (COTIF), приложими от 1 януари 2017 г.

                        Предложение

                        Референтен документ

                        Тема

                        Забележки

                        Позиция на ЕС

                        1

                        OTIF/RID/CE/GTP/2015/2

                        OTIF/RID/CE/GTP/INF.14

                        OTIF/RID/CE/GTP/INF.15

                        Включване на задължения на структурите, отговарящи за поддръжката, в RID

                        Технически консенсус в постоянната работна група към OTIF за приемане на изменен текст

                        Приемат се преработените от постоянната работна група изменения

                        2

                        OTIF/RID/CE/GTP/2015/3

                        Изменение на специална разпоредба TU 16 в RID/ADR/ADN глава 4.3

                        Технически консенсус в постоянната работна група към OTIF

                        Приемат се преработените от постоянната работна група изменения

                        3

                        OTIF/RID/CE/GTP/2015/5

                        Задължение на превозвача да информира влаковия машинист за разположението на опасни товари във влака

                        Технически консенсус в постоянната работна група към OTIF

                        Приемат се преработените от постоянната работна група изменения

                        4

                        OTIF/RID/CE/GTP/2015/6

                        Меки опаковки за товари в насипно състояние

                        Технически консенсус в постоянната работна група към OTIF

                        Приема се текстът за меки опаковки за товари в насипно състояние в OTIF/RID/CE/GTP/2015/12

                        5

                        OTIF/RID/CE/GTP/2015/7

                        Определения за „пълен товар“/„товар на вагон“

                        Технически консенсус в постоянната работна група към OTIF

                        Измененията се приемат

                        6

                        OTIF/RID/CE/GTP/2015/12

                        OTIF/RID/CE/GTP/2015/INF.2

                        OTIF/RID/CE/GTP/2015/INF.3

                        Различни консолидирани изменения, одобрени от постоянната работна група

                        Технически консенсус в постоянната работна група към OTIF

                        Измененията се приемат

                        7

                        Пак там

                        Изменения, които трябва да бъдат проучени допълнително от постоянната работна група

                        -

                        -

                        8

                        Пак там

                        Изменения, изискващи общо становище на ИКЕ на ООН и OTIF

                        Ефикасният интермодален транспорт трябва да бъде улеснен

                        Приемат се препоръчаните на съвместното заседание изменения

                        9

                        OTIF/RID/CE/GTP/2015/14

                        Уведомления за събития, свързани с опасни товари в съответствие с RID 1.8.5; Hamburg-Billwerder, 3 юли 2013 г.

                        Технически консенсус в постоянната работна група към OTIF

                        Приемат се преработените от постоянната работна група изменения

                        10

                        OTIF/RID/CE/GTP/2015/INF.4

                        Защитно разстояние за пътни превозни средства

                        Технически консенсус в постоянната работна група към OTIF

                        Измененията се приемат


               ЕВРОПЕЙСКА КОМИСИЯ
            Брюксел, 8.4.2016
            COM(2016) 186 final
            ПРИЛОЖЕНИЕ
            към
            Предложението за решение на Съвета
            за подписване, от името на Европейския съюз, и временно прилагане на Споразумението между Европейския съюз и Република Маршалови острови за премахване на визите за краткосрочно пребиваване

               ПРИЛОЖЕНИЕ

               към

               Предложението за решение на Съвета

               за подписване, от името на Европейския съюз, и временно прилагане на Споразумението между Европейския съюз и Република Маршалови острови за премахване на визите за краткосрочно пребиваване

               СПОРАЗУМЕНИЕ

               между Европейския съюз и Република Маршалови острови за премахване на визите за краткосрочно пребиваване

               ЕВРОПЕЙСКИЯТ СЪЮЗ, наричан по-долу „Съюзът“ или „ЕС“, и

               РЕПУБЛИКА МАРШАЛОВИ ОСТРОВИ, наричана по-долу „Маршаловите острови“,

               заедно наричани по-долу „договарящите страни“,

               С ЦЕЛ по-нататъшно развиване на приятелските отношения между договарящите страни и като желаят да улеснят пътуванията чрез осигуряване на безвизово влизане и кратък престой за своите граждани,

               КАТО ВЗЕХА ПРЕДВИД Регламент (ЕC) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване
                  1
               , чрез — inter alia — прехвърляне на 19 трети държави, включително Маршаловите острови, в списъка с трети държави, чиито граждани са освободени от изискването за виза за краткосрочно пребиваване в държавите членки,

               КАТО ОТЧИТАТ, че в член 1 от Регламент (ЕС) № 509/2014 се предвижда, че за тези 19 държави освобождаването от изискването за виза се прилага от датата на влизане в сила на споразумение за освобождаване от изискването за виза, което се сключва със Съюза,

               КАТО ЖЕЛАЯТ да защитят принципа на еднакво третиране на всички граждани на ЕС,

               КАТО ИМАТ ПРЕДВИД, че лицата, пътуващи с цел упражняване на доходоносна дейност по време на своя кратък престой, не попадат в приложното поле на настоящото споразумение и следователно за тази категория продължават да се прилагат съответните правила на правото на Съюза и националното право на държавите членки, както и на националното право на Маршаловите острови във връзка със задължението за виза или освобождаването от изискването за виза и във връзка с достъпа до трудова заетост,

               КАТО ВЗЕМАТ ПРЕДВИД Протокола относно позицията на Обединеното кралство и Ирландия по отношение на пространството на свобода, сигурност и правосъдие и Протокола относно достиженията на правото от Шенген, включени в рамките на Европейския съюз, приложени към Договора за Европейския съюз и към Договора за функционирането на Европейския съюз, и като потвърждават, че разпоредбите на настоящото споразумение не се прилагат по отношение на Обединеното кралство и Ирландия,

               СЕ СПОРАЗУМЯХА ЗА СЛЕДНОТО:

               ЧЛЕН 1

               Цел

               В споразумението се предвижда безвизово пътуване за гражданите на Съюза и за гражданите на Маршаловите острови, когато пътуват до територията на другата договаряща страна за срок до 90 дни в рамките на всеки период от 180 дни.

               ЧЛЕН 2

               Определения

               За целите на настоящото споразумение:

               а)
                     „държава членка“ означава всяка държава — членка на Съюза, с изключение на Обединеното кралство и Ирландия;

               б)
                     „гражданин на Съюза“ означава гражданин на държава членка съгласно определението в буква а);

               в)
                     „гражданин на Маршаловите острови“ означава всяко лице, което притежава гражданство на Маршаловите острови;

               г)
                     „Шенгенско пространство“ означава пространството без вътрешни граници, обхващащо териториите на държавите членки съгласно определението в буква а), които прилагат изцяло достиженията на правото от Шенген.

               ЧЛЕН 3

               Приложно поле

               1.
                     Гражданите на Съюза, които притежават валиден обикновен, дипломатически, служебен, официален или специален паспорт, издаден от държава членка, могат да влизат и престояват без виза на територията на Маршаловите острови за срока на престой, определен в член 4, параграф 1.

               Гражданите на Маршаловите острови, които притежават валиден обикновен, дипломатически, служебен, официален или специален паспорт, издаден от Маршаловите острови, могат да влизат и престояват без виза на територията на държавите членки за срока на престой, определен в член 4, параграф 2.

               2.
                     Параграф 1 от настоящия член не се прилага за лицата, пътуващи с цел упражняване на доходоносна дейност.

               За тази категория лица всяка държава членка може самостоятелно да реши да наложи изискването за виза за гражданите на Маршаловите острови или да го отмени в съответствие с член 4, параграф 3 от Регламент (ЕО) № 539/2001 на Съвета
                  2
               .

               За тази категория лица Маршаловите острови могат да решат да наложат изискването за виза или да премахнат визите за гражданите на всяка държава членка поотделно в съответствие със своето национално право.

               3.
                     Премахването на визите, предвидено с настоящото споразумение, се прилага, без да се засяга правото на договарящите страни във връзка с условията за влизане и кратък престой. Държавите членки и Маршаловите острови си запазват правото да откажат влизане и кратък престой на своята територия, ако едно или повече от тези условия не са изпълнени.

               4.
                     Премахването на визите се прилага независимо от вида транспорт, използван за преминаване на границите на договарящите страни.

               5.
                     Необхванатите от настоящото споразумение въпроси се уреждат от правото на Съюза, националното право на държавите членки и националното право на Маршаловите острови.

               ЧЛЕН 4

               Продължителност на престоя

               1.
                     Гражданите на Съюза могат да престояват на територията на Маршаловите острови за срок до 90 дни в рамките на всеки период от 180 дни.

               2.
                     Гражданите на Маршаловите острови могат да престояват на територията на държавите членки, прилагащи изцяло достиженията на правото от Шенген, за срок до 90 дни в рамките на всеки период от 180 дни. Този срок се изчислява независимо от всякакъв престой в държава членка, която все още не прилага изцяло достиженията на правото от Шенген.

               Гражданите на Маршаловите острови могат да престояват за срок до 90 дни в рамките на всеки период от 180 дни на територията на всяка от държавите членки, които все още не прилагат изцяло достиженията на правото от Шенген, независимо от продължителността на престоя, изчислена за територията на държавите членки, които прилагат изцяло достиженията на правото от Шенген.

               3.
                     Настоящото споразумение не засяга възможността Маршаловите острови и държавите членки да удължат срока на престой над 90 дни в съответствие със своето съответно национално право и с правото на Съюза.

               ЧЛЕН 5

               Териториално приложение

               1.
                     По отношение на Френската република настоящото споразумение се прилага само за европейската територия на Френската република.

               2.
                     По отношение на Кралство Нидерландия настоящото споразумение се прилага само за европейската територия на Кралство Нидерландия.

               ЧЛЕН 6

               Съвместен комитет за управление на Споразумението

               1.
                     Договарящите страни създават Съвместен комитет от експерти (наричан по-долу „Комитетът“), съставен от представители на Съюза и представители на Маршаловите острови. Съюзът се представлява от Европейската комисия.

               2.
                     Комитетът има, inter alia, следните задачи:

               а)
                     наблюдение на прилагането на настоящото споразумение;

               б)
                     представяне на предложения за изменения или допълнения на настоящото споразумение;

               в)
                     уреждане на спорове, възникнали при тълкуването или прилагането на настоящото споразумение.

               3.
                     Комитетът се свиква при необходимост по искане на една от договарящите страни.

               4.
                     Комитетът приема свой процедурен правилник.

               ЧЛЕН 7

               Връзка на настоящото споразумение със съществуващи двустранни споразумения за премахване на визите между държавите членки и Маршаловите острови

               Настоящото споразумение има предимство пред всички двустранни споразумения или договорености, сключени между отделните държави членки и Маршаловите острови, доколкото те уреждат въпроси, попадащи в приложното поле на настоящото споразумение.

               ЧЛЕН 8

               Заключителни разпоредби

               1.
                     Настоящото споразумение се ратифицира или одобрява от договарящите страни в съответствие с техните съответни вътрешни процедури и влиза в сила на първия ден от втория месец след датата на по-късната от двете нотификации, чрез които договарящите страни се уведомяват една друга относно приключването на тези процедури.

               Настоящото споразумение се прилага временно от деня след неговото подписване.

               2.
                     Настоящото споразумение се сключва за неопределен срок, освен ако действието му бъде прекратено в съответствие с параграф 5.

               3.
                     Настоящото споразумение може да бъде изменяно с писменото съгласие на договарящите страни. Измененията влизат в сила, след като договарящите страни се уведомят една друга за приключването на своите вътрешни процедури, необходими за тази цел.

               4.
                     Всяка договаряща страна може да спре изцяло или частично прилагането на настоящото споразумение, по-специално по причини, свързани с обществения ред, защитата на националната сигурност или защитата на общественото здраве и незаконната имиграция, или при повторното въвеждане на изискването за виза от някоя от договарящите страни. Другата договаряща страна се уведомява за решението за спиране на прилагането не по-късно от два месеца преди планираната дата на неговото влизане в сила. Договарящата страна, която е спряла прилагането на настоящото споразумение, незабавно информира другата договаряща страна, ако причините за това спиране отпаднат, и възобновява прилагането.

               5.
                     Всяка договаряща страна може да прекрати настоящото споразумение с писмено уведомление на другата страна. Настоящото споразумение престава да бъде в сила 90 дни след това.

               6.
                     Маршаловите острови могат да спрат прилагането на настоящото споразумение или да го прекратят само по отношение на всички държави членки.

               7.
                     Съюзът може да спре прилагането на настоящото споразумение или да го прекрати само по отношение на всички свои държави членки.

               Съставено в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като текстовете на всички езици са еднакво автентични.

               СЪВМЕСТНА ДЕКЛАРАЦИЯ ПО ОТНОШЕНИЕ НА ИСЛАНДИЯ, НОРВЕГИЯ, ШВЕЙЦАРИЯ И ЛИХТЕНЩАЙН

               Договарящите страни отбелязват съществуващите тесни връзки между Европейския съюз и Норвегия, Исландия, Швейцария и Лихтенщайн, по-специално въз основа на споразуменията от 18 май 1999 г. и 26 октомври 2004 г. относно асоциирането на тези държави към процеса на изпълнение, прилагане и развитие на достиженията на правото от Шенген.

               При тези обстоятелства е желателно властите на Норвегия, Исландия, Швейцария и Лихтенщайн, от една страна, и на Маршаловите острови, от друга страна, незабавно да сключат двустранни споразумения за премахване на визите за краткосрочно пребиваване при условия, подобни на тези на настоящото споразумение.

               СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА КАТЕГОРИЯТА ЛИЦА, ПЪТУВАЩИ С ЦЕЛ УПРАЖНЯВАНЕ НА ДОХОДОНОСНА ДЕЙНОСТ, СЪГЛАСНО ПРЕДВИДЕНОТО В ЧЛЕН 3, ПАРАГРАФ 2 ОТ НАСТОЯЩОТО СПОРАЗУМЕНИЕ

               В желанието си да осигурят общо тълкуване договарящите страни се съгласяват, че за целите на настоящото споразумение категорията лица, упражняващи доходоносна дейност, обхваща лицата, които влизат на територията на другата договаряща страна с цел упражняване на доходоносно занятие или платена дейност като наето лице или като доставчик на услуги.

               Тази категория следва да не обхваща:

               –
                     представителите на деловите среди, т.е. лицата, пътуващи с делова цел (без да са наети в държавата на другата договаряща страна),

               –
                     спортистите и хората на изкуството, извършващи дейност по конкретен повод,

               –
                     журналистите, изпратени от медиите на своята държава по пребиваване, и

               –
                     стажантите в рамките на едно и също предприятие.

               Прилагането на настоящата декларация се наблюдава от Съвместния комитет в рамките на отговорностите му съгласно член 6 от настоящото споразумение, като той може да предложи изменения, когато въз основа на опита на договарящите страни счита това за необходимо.

               СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА СРОКА ДО 90 ДНИ В РАМКИТЕ НА ВСЕКИ ПЕРИОД ОТ 180 ДНИ СЪГЛАСНО ЧЛЕН 4 ОТ НАСТОЯЩОТО СПОРАЗУМЕНИЕ

               Договарящите страни приемат, че срокът до 90 дни в рамките на всеки период от 180 дни, предвиден в член 4 от настоящото споразумение, означава или непрекъснато посещение, или няколко последователни посещения, чиято обща продължителност не надвишава 90 дни в рамките на всеки период от 180 дни.

               Понятието „всеки“ предполага прилагането на „подвижен“ референтен период от 180 дни, като се гледа назад всеки ден от престоя за последния период от 180 дни, за да се провери дали продължава да бъде изпълнявано изискването за 90 дни в рамките на всеки период от 180 дни. Наред с другото това означава, че липсата на непрекъснат период от 90 дни позволява нов престой до 90 дни.

               СЪВМЕСТНА ДЕКЛАРАЦИЯ ОТНОСНО ИНФОРМИРАНЕТО НА ГРАЖДАНИТЕ ЗА СПОРАЗУМЕНИЕТО ЗА ПРЕМАХВАНЕ НА ВИЗИТЕ

               Като признават значението на прозрачността за гражданите на Европейския съюз и гражданите на Маршаловите острови, договарящите страни се съгласяват да гарантират пълно разпространение на информацията за съдържанието на Споразумението за премахване на визите, за последиците от това споразумение и за свързаните с него въпроси, като условията за влизане.

               _________________

                     (1)
                  OВ на ЕС, L 149, 20.5.2014 г., стр. 67.

                     (2)
                  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 81, 21.3.2001 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 8.4.2016
            COM(2016) 186 final
            2016/0102(NLE)
            Предложение за
            РЕШЕНИЕ НА СЪВЕТА
            за подписване, от името на Европейския съюз, и временно прилагане на Споразумението между Европейския съюз и Република Маршалови острови за премахване на визите за краткосрочно пребиваване

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               В Регламент (ЕО) № 539/2001 на Съвета
                  1
                са посочени третите държави, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване. Регламент (ЕО) № 539/2001 се прилага от всички държави членки, с изключение на Ирландия и Обединеното кралство.

               Регламент (ЕО) № 539/2001 беше изменен с Регламент (ЕС) № 509/2014 на Европейския парламент и на Съвета
                  2
                с прехвърлянето на 19 държави в приложение II, в което се посочват третите държави, чиито граждани са освободени от изискването за притежаване на виза. Тези 19 държави са: Вануату, Гренада, Доминика, Източен Тимор, Кирибати, Колумбия, Маршалови острови, Микронезия, Науру, Обединени арабски емирства, Палау, Перу, Самоа, Сейнт Винсънт и Гренадини, Сейнт Лусия, Соломонови острови, Тонга, Тринидад и Тобаго и Тувалу. Вписването на всяка от тези държави в приложение II се придружава от бележка под линия, в която се уточнява, че „освобождаването от изискването за притежаване на виза се прилага от датата на влизане в сила на споразумение за освобождаване от изискването за притежаване на виза, което се сключва с Европейския съюз“.

               Регламент (ЕС) № 509/2014 бе приет на 20 май 2014 г. и влезе в сила на 9 юни 2014 г. През юли 2014 г. Комисията представи препоръка до Съвета, който да я упълномощи да започне преговори за сключване на споразумения за премахване на визите с всяка от следните държави: Вануату, Гренада, Доминика, Източен Тимор, Кирибати, Маршалови острови, Микронезия, Науру, Обединени арабски емирства, Палау, Самоа, Сейнт Винсънт и Гренадини, Сейнт Лусия, Соломонови острови, Тонга, Тринидад и Тобаго и Тувалу
                  3
               . На 9 октомври 2014 г. Съветът изпрати на Комисията указания за водене на преговорите.

               Първите споразумения за премахване на визите бяха подписани на 6 май 2015 г. (Обединени арабски емирства), 26 май 2015 г. (Източен Тимор) и 28 май 2015 г. (Вануату, Гренада, Доминика, Самоа, Сейнт Винсънт и Гренадини, Сейнт Лусия, Тринидад и Тобаго) и се прилагат временно от датата на подписването им до влизането им в сила. Съветът разреши подписването на последващи споразумения за премахване на визите с Тонга (подписано на 20 ноември 2015 г.), Колумбия (подписано на 2 декември 2015 г.), Кирибати (датата на подписване все още не е определена) и Палау (подписано на 7 декември 2015 г.). Тези четири споразумения се прилагат временно от деня след подписването им до влизането им в сила.

               На 17 декември 2014 г. започнаха преговорите с Маршаловите острови, водени чрез размяна на писма. Впоследствие беше постигнато съгласие по всички аспекти на споразумението. Споразумението беше парафирано на 11 декември 2015 г. (Маршаловите острови) и 13 януари 2016 г. (Съюза) от главните преговарящи чрез размяна на писма. Държавите членки бяха уведомени по време на проведеното на 18 януари 2016 г. заседание на работна група „Визи“ на Съвета.

               2.ПРАВНО ОСНОВАНИЕ

               От страна на Съюза правното основание за споразумението е член 77, параграф 2, буква а) от Договора за функционирането на Европейския съюз (ДФЕС) във връзка с член 218 от него.

               Приложеното предложение представлява правният инструмент за подписване на споразумението. Съветът ще вземе решение с квалифицирано мнозинство.

               Като се вземат предвид фактът, че Маршаловите острови ще могат да приключат бързо вътрешната си процедура за ратифициране, както и дългият период от време, изминал, откакто Комисията за първи път предложи гражданите на Маршаловите острови да бъдат освободени от задължението за притежаване на виза (ноември 2012 г.), в предложеното решение за подписването се предвижда споразумението да започне да се прилага временно от деня след подписването му в съответствие с член 218, параграф 5 от ДФЕС. Като се има предвид, че е необходимо одобрението на Европейския парламент преди сключването на споразумението, Комисията ще информира Европейския парламент относно временното прилагане на споразумението.

               3.РЕЗУЛТАТ ОТ ПРЕГОВОРИТЕ

               Комисията счита, че целите, определени от Съвета в неговите указания за водене на преговорите, са постигнати и че проектът на споразумението за премахване на визите е приемлив за Съюза.

               Окончателното му съдържание може да бъде обобщено, както следва:

               Цел

               В споразумението се предвижда безвизово пътуване за гражданите на Европейския съюз и за гражданите на Маршаловите острови, когато пътуват до територията на другата договаряща страна за срок до 90 дни в рамките на всеки период от 180 дни.

               С цел защита на еднаквото третиране на всички граждани на ЕС в споразумението бе включена разпоредба, постановяваща, че Маршаловите острови могат да спрат или да прекратят прилагането на споразумението само по отношение на всички държави — членки на Европейския съюз, и съответно, Съюзът също може да спре или да прекрати прилагането на споразумението само по отношение на всички свои държави членки.

               Специфичното положение на Обединеното кралство и Ирландия е отразено в преамбюла.

               Приложно поле

               Премахването на визите обхваща всички категории лица (притежателите на обикновен, дипломатически, служебен/официален и специален паспорт), пътуващи с всякаква цел, с изключение на упражняването на доходоносна дейност. За тази категория всяка държава членка, а също и Маршаловите острови имат свободата да налагат изискването за притежаване на виза на гражданите на другата страна в съответствие с приложимото право на Съюза или национално право. За да се гарантира хармонизираното изпълнение, към споразумението е приложена съвместна декларация за тълкуването на категорията лица, които пътуват с цел упражняване на доходоносна дейност.

               Продължителност на престоя

               В споразумението се предвижда безвизово пътуване за гражданите на Европейския съюз и за гражданите на Маршаловите острови, когато пътуват до територията на другата договаряща страна за срок до 90 дни в рамките на всеки период от 180 дни. Към споразумението е приложена съвместна декларация относно тълкуването на този срок до 90 дни за всеки период от 180 дни.

               В споразумението се отчита положението на държавите членки, които все още не прилагат изцяло достиженията на правото от Шенген. Докато тези държави членки не са част от Шенгенското пространство без вътрешни граници, с премахването на визите се предоставя право на гражданите на Маршаловите острови да престояват за срок до 90 дни в рамките на всеки период от 180 дни на територията на всяка от тях (понастоящем това са България, Кипър, Румъния и Хърватия), независимо от срока, изчислен за цялото Шенгенско пространство.

               Териториално приложение

               В споразумението се съдържат разпоредби, отнасящи се до неговото териториално приложение: в случая на Франция и Нидерландия премахването на визите ще даде право на гражданите на Маршаловите острови да престояват само на европейската територия на тези държави членки.

               Декларации

               В допълнение към гореспоменатите съвместни декларации към споразумението са приложени други две съвместни декларации:

               –за асоциирането на Норвегия, Исландия, Швейцария и Лихтенщайн към процеса на изпълнение, прилагане и развитие на достиженията на правото от Шенген;

               –за пълното разпространение на информацията за съдържанието на споразумението за премахване на визите, за последствията от това споразумение и за свързаните с него въпроси, като условията за влизане.

               4.ЗАКЛЮЧЕНИЕ

               С оглед на горепосочените резултати Комисията предлага Съветът:

               –да вземе решение споразумението да бъде подписано от името на Съюза и да оправомощи председателя на Съвета да посочи лицето(ата), надлежно упълномощено(и) да го подпише(ат) от името на Съюза;

               –да одобри временното прилагане на споразумението до неговото влизане в сила.

               2016/0102 (NLE)

               Предложение за

               РЕШЕНИЕ НА СЪВЕТА

               за подписване, от името на Европейския съюз, и временно прилагане на Споразумението между Европейския съюз и Република Маршалови острови за премахване на визите за краткосрочно пребиваване

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,

               като взе предвид предложението на Европейската комисия,

               като има предвид, че:

               (1)С Регламент (ЕС) № 509/2014 на Европейския парламент и на Съвета
                  4
                вписването относно Република Маршалови острови беше прехвърлено от приложение I в приложение II към Регламент (ЕО) № 539/2001 на Съвета
                  5
               .

               (2)Вписването относно Република Маршалови острови се придружава от бележка под линия, в която се посочва, че освобождаването от изискването за виза се прилага от датата на влизане в сила на споразумение за освобождаване от изискването за виза, което се сключва с Европейския съюз.

               (3)На 9 октомври 2014 г. Съветът прие решение, с което упълномощи Комисията да започне преговори с Република Маршалови острови за сключване на споразумение между Европейския съюз и Република Маршалови острови за премахване на визите за краткосрочно пребиваване („Споразумението“).

               (4)Преговорите по Споразумението започнаха на 17 декември 2014 г. и приключиха успешно с парафирането му на 13 януари 2016 г.

               (5)Споразумението следва да бъде подписано и декларациите, приложени към Споразумението, следва да бъдат одобрени от името на Съюза. Споразумението следва да се прилага временно, считано от деня след подписването му, до приключване на процедурите по неговото официално сключване.

               (6)Настоящото решение представлява развитие на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета
                  6
               ; следователно Обединеното кралство не участва в неговото приемане и не е обвързано от него, нито от неговото прилагане.

               (7)Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета
                  7
               ; следователно Ирландия не участва в неговото приемане и не е обвързана от него, нито от неговото прилагане.

               ПРИЕ НАСТОЯЩОТО РЕШЕНИЕ:

               Член 1

               Разрешава се подписването, от името на Съюза, на Споразумението между Европейския съюз и Република Маршалови острови за премахване на визите за краткосрочно пребиваване („Споразумението“), при условие на сключването на посоченото споразумение.

               Текстът на Споразумението е приложен към настоящото решение.

               Член 2

               Декларациите, приложени към настоящото решение, се одобряват от името на Съюза.

               Член 3

               Председателят на Съвета е оправомощен да посочи лицето(ата), упълномощено(и) да подпише(ат) Споразумението от името на Съюза.

               Член 4

               Споразумението се прилага временно, считано от деня след подписването му, до приключване на процедурите по сключването му.

               Член 5

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 81, 21.3.2001 г., стр. 1).

                     (2)
                  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 149, 20.5.2014 г., стр. 67).

                     (3)
                  COM(2014) 467, 17.7.2014 г.

                     (4)
                  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 149, 20.5.2014 г., стр. 67).

                     (5)
                  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 81, 21.3.2001 г., стр. 1).

                     (6)
                  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

                     (7)
                  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).